decometer
Store norske leksikon,Teknologi og industri,Transport,Navigasjon,Elektronisk navigasjon
Decometer var et viserinstrument på en Decca-navigasjonsmottager. På denne mottageren var det tre slike instrumenter, hvor verdier som ble utlest kunne gjenfinnes i spesielle decca-kart – som dernest gjorde navigatører i stand til å finne skipets posisjon.
Decometeret viste måleresultatet av fasesammenligning av to radiobølger – mellom en masterstasjon og en synkronisert slavestasjon, se Decca-navigasjonssystem. Decca-mottageren hadde tre decometere som representerte målinger til tre forskjellige slavestasjoner, som igjen var representert med fargene rød, grønn og fiolett. Tallene på decometeret representerte hyperbolske stedlinjer. Systemet gikk ut av bruk i 1997. Les mer i Store norske leksikon Decca navigasjon